**6/2017**

**פרוטוקול ישיבת וועד שהתקיימה ביום א' 21 במאי 2017**

הישיבה התקיימה חדר הסמינרים, מכון ב"ג לחקר ישראל והציונות. נקבעה לשעה 21:00.

משתתפים: **דובי רול, אייל גילת, גיא רותם, מיכל מויאל, מיכל ארנון, אביבה לוי, רחל גור**

התנצלו: **אדם סלע**

נוכחים: מוטי אברגיל, ערן עמר, שוש זילברבוש, יורם לוי, אורלי גלעד

**סדר יום:**

1. **עדכון משא ומתן הסתדרות העובדים.**
2. **תב"רים 2017.**
3. **דרישה מהמועצה לגבי יחידות סמך.**
4. **ניקיון טיילת מצוק הצינים.**
5. **מי רשאי להירשם במערכת פתיחת השער.**
6. **פרויקט קול קורא: נעם ומיכל מוזס / עומר רותם.**
7. **סגירת כביש 14 בבוקר לנסיעת כלי רכב.**

**דיון:**

1. **עדכון משא ומתן הסתדרות העובדים** – ביום שישי 19.5 התקיימה ישיבת הכנה בה נכחו ערן דורון, אדוה לויד, דובי רול ומיכל מויאל, בכדי להגיע מגובשים לישיבת המשא ומתן עם נציג הסתדרות העובדים החדשה.

בפגישה שהתקיימה ביום א' 21.5 נכחו נציג ההסתדרות – תומר מרציאנו, ועד הפעולה (נציגות העובדות) – אילנה בסטקר, אליזבט בן סלומון, סיגל לוי, מהמועצה – ערן דורון, אדוה לויד, ספי מלכיאור, מיכל פריאל ואייל בוקובזה – עו"ד המייצג את המועצה, נציגי ועד היישוב – דובי רול, מיכל מויאל, אייל גילת, אורלי גלעד, דני אליגון וניר קרץ – עורכי הדין המייצגים את הוועד.

בישיבה הובהר כי הועד סוגר את הגנים בסוף השנה ומפטר את כל העובדות.

המועצה תיקח גוף חיצוני שיפעיל את מערכת הגנים.

הועד יתחיל לקיים תהליך שימוע לצורך צימצומים עפ"י חוק (בהנחיית עורכי הדין).

בתום הישיבה, ראש המועצה ביקש להמשיך הדיון עם נציג ההסתדרות ובנוכחות עו"ד המייצג את המועצה, מנכ"לית המועצה ונציגות וועד הפעולה של העובדות.

חברי הועד בטוחים בדרכם ובהחלטתם לסגור את מערכת הגנים.

1. **תב"רים 2017** –

הצגת התב"רים - לצרף את הטבלה הקיימת.

מוטי מבקש לטפל בשטחי הוילות, המיטרני, הלגו....

שטחים אלו הם שטחים בבעלות התאגיד ולכן הוועד אינו מטפל בהם.

מתקיים דיון בו כל חבר ועד מגדיר את סדר העדיפות שלו לגבי הגשת תב"רים למועצה.

להלן תוצאות הדיון:

בתחום הבטיחות נבחרו 3 פרויקטים בקדימות:

1. הסדרת שביל אופניים, מדרכה ותאורה מנווה צין לכיכר הזית.
2. תכנון וביצוע האטת תנועה בכביש 15 (הכביש בין נווה בוקר א' לנווה בוקר ב')
3. הסדרת פסי האטה בכלל היישוב.

בתחום הנראות נבחרו 5 פרויקטים בקדימות:

1. שילוט רחובות.
2. הסדרה לחנייה בתשלום (בכפוף לחוק העזר).
3. מגרש דשא ב 400.
4. הרחבה של אולם הספורט לצורך הכנסת חדר כושר ליישוב.
5. מטאטא כביש.
6. **דרישה מהמועצה לגבי יחידות סמך –** בישיבת הועד בתאריך 21.3.17 הגיעו תושבים שהעלו בפני הועד את סוגיית המלונית בנווה בוקר ב'. הבית כולו משמש כמקום למשפחות וקבוצות, בעלי הבית אינם גרים ביישוב.

* יש לשלוח מכתב למועצה (אדוה לויד, דוד כהן) כדי להעלות את מצוקת השכנים למלונית ובבקשה להתערבות.
* יש להבהיר כי בתקנון נווה בוקר ג' יצוין כי בעלי יחידת הסמך חייבים לגור ביחידה הראשית.
* להעלות את האפשרות לגבייה של תשלומי ארנונה גבוהים עבור פעילות תיירותית.
* ממליצים להקים ועדה שתדון בסוגייה זו.
* לקבוע ישיבה של בעלי הצימרים ביישוב על מנת לנסות ולהסדיר את קיום צימרים ביישוב קהילתי.
* לאחר הסדרה מקומית נצא בהמלצה למועצה בנושא יחידות סמך.

1. **ניקיון טיילת מצוק הצינים** – האם על הועד לנקות את שביל הטיילת מאחוזת הקבר עד לבית הספר שדה?

טיילת המצוק הינה חלק מהיישוב והנראות שלו בפני מבקרים רבים הפוקדים את אחוזת הקבר.

לנסח מכתב לאורי דיסטניק ולערן דורון בנוגע לניקיון הטיילת, לאור הלכלוך מבקשים לדעת מי אחראי לניקיון.....

**הצבעה:** האם על הועד לנקות את טיילת מצוק הצינים?

**החלטה:** פה אחד – הועד לא ינקה את הטיילת.

1. **מי רשאי להירשם במערכת פתיחת השער** – כל מי שרשום כתושב בת.ז..
2. **פרויקט קול קורא פלייסמייקינג** נעם ומיכל מוזס / עומר רותם – אורלי מעדכנת כי 2 תושבות הגישו קולות קוראים לתוכנית.
3. **סגירת כביש 14 בבוקר לנסיעת כלי רכב** – נדון בישיבה הבאה כשאדם יהיה נוכח.
4. **שונות - העסקת נוער** – יש רצון / מומלץ ורצוי להעסיק נוער בחודשי הקיץ, בליווי נציג הוועד.

רשמה: **אורלי גלעד**